****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 021-05/17-01/3**

**URBROJ: 2198/31-02-17-11**

**U Gračacu, 18. srpnja 2017. g.**

**Z A P I S N I K**

s nove, 2. konstituirajuće sjednice Općinskog vijeća Općine Gračac održane 18. srpnja 2017. godine s početkom u 13,00 sati u općinskoj Vijećnici u Gračacu.

Krešimir Anić, voditelj Službe za zajedničke poslove u Uredu državne uprave u Zadarskoj županiji pozdravlja nazočne, čestita izabranim vijećnicima, općinskoj načelnici i zamjenicima. Upoznaje nazočne s odlukom predstojnika Ureda državne uprave u Zadarskoj županiji, g. Ive Gregova kojom ga je, temeljem odluke Ministarstva uprave, ovlastio za otvaranje i vođenje konstituirajuće sjednice Općinskog vijeća Općine Gračac do određivanja osobe koja će predsjedati sjednicom do izbora predsjednika Općinskog vijeća. Otvara konstituirajuću sjednicu Općinskog vijeća Općine Gračac.

 Pročelnica Jedinstvenog upravnog odjela Općine Gračac, Bojana Fumić, na zahtjev voditelja sjednice vrši prozivku novoizabranih vijećnika radi utvrđivanja kvoruma. Nazočni su: Tadija Šišić, Ružica Tulumović, Kata Brčina, Viktor Kupčak, Berislav Crepulja, Ivana Tomić, Goran Đekić, Nebojša Rađenović, Tomo Delač, Momir Japundžić, Rade Dubajić, Milorad Stanisavljević i Slavica Miličić.

 Krešimir Anić utvrđuje da su nazočni svi novoizabrani vijećnici, odnosno 13 vijećnika te da stoga sve odluke moraju imati većinu od najmanje 7 glasova.

 Sjednici je, uz Krešimira Anića kao ovlaštene osobe, nazočna i Gordana Dell'Orco, voditeljica službe za društvene djelatnosti u Uredu državne uprave u Zadarskoj županiji, Nataša Turbić, općinska načelnica Općine Gračac te njezini zamjenici Robert Juko i Rajka Rađenović, Bojana Fumić, pročelnica Jedinstvenog upravnog odjela Općine Gračac, zapisničar.

 Na početku sjednice sluša se himna Republike Hrvatske “Lijepa naša domovino” i minutom šutnje odaje počast svima koji su svoje živote utkali u temelje samostalne i slobodne Republike Hrvatske.

Krešimir Anić napominje da je daljnji dnevni red jedinstveno utvrđen za sve konstituirajuće sjednice te glasi:

1. Izbor Mandatne komisije

2. Izvješće Mandatne komisije i verifikacija mandata članova Općinskog vijeća

- Utvrđivanje člana Općinskog vijeća koji će predsjedavati sjednicom do izbora predsjednika

- Svečana prisega članova Općinskog vijeća

3. Izbor Komisije za izbor i imenovanja

4. Izbor predsjednika i potpredsjednika Općinskog vijeća

Pristupa se radu po točkama dnevnog reda:

Ad/1 Izbor Mandatne komisije

Krešimir Anić napominje da se bira predsjednik i dva člana, na prijedlog najmanje 1/3 vijećnika, što je pet vijećnika. Viktor Kupčak (HDZ) predaje pisani prijedlog. Krešimir Anić čita prijedlog podržan potpisom 7 vijećnika (Ružica Tulumović, Ivana Tomić, Berislav Crepulja, Viktor Kupčak, Kata Brčina, Tadija Šišić, Rade Dubajić) kojim su predloženi Ružica Tulumović za predsjednicu Mandatne komisije te Berislav Crepulja i Rade Dubajić za članove. Prijedlog utvrđuje pravovaljanim. Drugih prijedloga nema. Pristupa se pojedinačnom glasovanju. O prijedlogu za imenovanje Ružice Tulumović predsjednicom Mandatne komisije vijećnici glasuju s 8 ZA, 0 PROTIV, 5 UZDRŽANIH (od ukupno 13 nazočnih vijećnika). Ružica Tulumović izabrana je. O prijedlogu za imenovanje Berislava Crepulje članom Mandatne komisije vijećnici glasuju s 9 ZA, 0 PROTIV, 4 UZDRŽANIH (od ukupno 13 nazočnih vijećnika). Berislav Crepulja izabran je za člana. O prijedlogu za imenovanje Rade Dubajića članom Mandatne komisije vijećnici glasuju s 8 ZA, 0 PROTIV, 5 UZDRŽANIH (od ukupno 13 nazočnih vijećnika). Rade Dubajić izabran je za člana. Utvrđuje se da je većinom glasova Općinsko vijeće Općine Gračac donijelo

**Odluku o izboru**

**Mandatne komisije**

 koja se prilaže i sastavni je dio ovog zapisnika.

Ad/2 Izvješće Mandatne komisije i verifikacija mandata članova Općinskog vijeća

Krešimir Anić upoznaje s nazočne s nadležnostima Mandatne komisije, Ružica Tulumović kao predsjednica Mandatne komisije čita Izvješće o rezultatima izbora za Općinsko vijeće Općine Gračac (u privitku) kojim nazočne upoznaje s rezultatima izbora, izabranim vijećnicima, o tome da nitko od izabranih vijećnika nije podnio ostavku niti stavio mandat u mirovanje, kao i o tome da je prvi izabrani član s kandidacijske liste koja je dobila najviše glasova Tadija Šišić, HDZ-HSLS.

Krešimir Anić utvrđuje da je, prema Izvješću Mandatne komisije, prvi izabrani član s kandidacijske liste koja je dobila najviše glasova Tadija Šišić, HDZ-HSLS, koji će stoga predsjedavati konstituirajućoj sjednici Općinskog vijeća Općine Gračac do izbora predsjednika. Tadija Šišić preuzima predsjedanje sjednicom do izbora predsjednika.

Pristupa se polaganju prisege. Predsjedatelj poslije pročitane prisege proziva pojedinačno vijećnike, a sve vijećnice i vijećnici nakon što je izgovoreno njihovo ime i prezime, ustaju i izgovaraju: “Prisežem”, potpisuju tekst prisege i predaju jedan primjerak predsjedatelju.

Ad/3 Izbor Komisije za izbor i imenovanja.

Viktor Kupčak (HDZ) predaje pisani prijedlog. Krešimir Anić čita prijedlog podržan potpisom 7 vijećnika (Ružica Tulumović, Ivana Tomić, Berislav Crepulja, Viktor Kupčak, Kata Brčina, Tadija Šišić, Rade Dubajić) kojim su predloženi Ivana Tomić za predsjednicu Komisije za izbor i imenovanja te Viktor Kupčak i Rade Dubajić za članove. Prijedlog utvrđuje pravovaljanim. Drugih prijedloga nema. Pristupa se pojedinačnom glasovanju. O prijedlogu za imenovanje Ivane Tomić predsjednicom Komisije za izbor i imenovanja vijećnici glasuju s 8 ZA, 0 PROTIV, 5 UZDRŽANIH (od ukupno 13 nazočnih vijećnika). Ivana Tomić izabrana je. O prijedlogu za imenovanje Viktora Kupčaka članom Komisije za izbor i imenovanja vijećnici glasuju s 8 ZA, 0 PROTIV, 5 UZDRŽANIH (od ukupno 13 nazočnih vijećnika). Viktor Kupčak izabran je za člana. O prijedlogu za imenovanje Rade Dubajića članom Komisije za izbor i imenovanja vijećnici glasuju s 8 ZA, 0 PROTIV, 5 UZDRŽANIH (od ukupno 13 nazočnih vijećnika). Rade Dubajić izabran je za člana. Utvrđuje se da je većinom glasova Općinsko vijeće Općine Gračac donijelo

**Odluku o izboru**

**Komisije za izbor i imenovanja**

 koja se prilaže i sastavni je dio ovog zapisnika.

Ad/4 Izbor predsjednika i potpredsjednika Općinskog vijeća

Viktor Kupčak (HDZ) predaje pisane prijedloge. Prijedlog da se za predsjednika Općinskog vijeća izabere Tadija Šišić potpisali su Ružica Tulumović, Ivana Tomić, Berislav Crepulja, Viktor Kupčak, Kata Brčina, Tadija Šišić, Rade Dubajić, Milorad Stanisavljević, kao i prijedlog da se za potpredsjednicu izabere Kata Brčina (podržavaju Ružica Tulumović, Ivana Tomić, Berislav Crepulja, Viktor Kupčak, Kata Brčina, Tadija Šišić, Rade Dubajić, Milorad Stanisavljević). Drugih prijedloga nema.

Pisani prijedlog za imenovanje Milorada Stanisavljevića za drugog potpredsjednika podržavaju vijećnici Rade Dubajić, Milorad Stanisavljević, Ivana Tomić, Kata Brčina i Viktor Kupčak. Drugih prijedloga nema.

Pristupa se glasovanju. Vijećnik Nebojša Rađenović traži pojedinačno glasovanje, da se zna tko je kako glasovao. Tadija Šišić odgovara da se konstituirajuća sjednica vodi sukladno uputama Ministarstva uprave. Krešimir Anić navodi da se o svakom kandidatu glasa posebno, a vijećnici glasuju dizanjem ruku, utvrđuje se rezultat, tako je bilo na svim konstituirajućim sjednicama, ne vidi zapreku u tome, ionako pojedini vijećnici snimaju pa ako žele mogu vidjeti tko je kako glasovao. Ružica Tulumović- smiju li nas snimati bez naše dozvole? Krešimir Anić odgovara da je sjednica javna.

O prijedlogu da za predsjednika Općinskog vijeća Općine Gračac bude izabran Tadija Šišić, vijećnici glasuju s 9 ZA, 0 PROTIV, 4 UZDRŽANIH (od ukupno 13 nazočnih vijećnika). Drugih prijedloga nije bilo. Tadija Šišić izabran je za predsjednika Općinskog vijeća većinom glasova svih vijećnika, čime je Općinsko vijeće donijelo

**Odluku**

**o izboru predsjednika**

**Općinskog vijeća Općine Gračac**

 koja se prilaže i sastavni je dio ovog zapisnika.

Tadija Šišić nastavlja predsjedati sjednicom kao izabrani predsjednik Općinskog vijeća Općine Gračac. O prijedlogu da za potpredsjednicu Općinskog vijeća Općine Gračac bude izabrana Kata Brčina, vijećnici glasuju s 9 ZA, 0 PROTIV, 4 UZDRŽANIH (od ukupno 13 nazočnih vijećnika). Drugih prijedloga nije bilo. Kata Brčina izabrana je za potpredsjednicu Općinskog vijeća većinom glasova svih vijećnika, čime je Općinsko vijeće donijelo

**Odluku**

**o izboru potpredsjednice**

**Općinskog vijeća Općine Gračac**

 koja se prilaže i sastavni je dio ovog zapisnika.

O prijedlogu za imenovanje još jednog potpredsjednika Općinskog vijeća Općine Gračac, za što je predložen Milorad Stanisavljević, vijećnici glasuju s 9 ZA, 0 PROTIV, 4 UZDRŽANIH (od ukupno 13 nazočnih vijećnika). Drugih prijedloga nije bilo. Milorad Stanisavljević izabran je za potpredsjednika Općinskog vijeća većinom glasova svih vijećnika, čime je Općinsko vijeće donijelo

**Odluku**

**o izboru potpredsjednika**

**Općinskog vijeća Općine Gračac**

 koja se prilaže i sastavni je dio ovog zapisnika.

Sjednica se zaključuje u 13, 30 h.

**ZAPISNIČAR: OVLAŠTENA OSOBA UREDA DRŽAVNE UPRAVE:**

**Bojana Fumić, mag. iur. Krešimir Anić, dipl. iur.**

 **PREDSJEDATELJ DO IZBORA PREDSJEDNIKA:**

 **Tadija Šišić, dipl. iur.**

 **PREDSJEDNIK OPĆINSKOG VIJEĆA:**

 **Tadija Šišić, dipl. iur.**